Meaning Of Kitab And Hikmah
کچھ علما کا یہ ستدلال کوئی معنی نہیں رکھتا۔ با معنی کلام کو بغیر سمجھے پڑھنا اس کلام کی بے ادبی اور بے رخی ہے کہ آپ اس کو سمجھنے کی زحمت کرنا نہیں چاہتے۔ الفاظ قرآن کا سیکھنا اس کے سمجھنے کے لیے پہلا قدم ہونا چاہیے۔ شریعت کا مطلب قانون ہے، جیسے نماز کا قانون، روزے کا قانون وغیرہ جس میں ان احکامات کو کرنے اور مختلف صورتوں میں گنجائش اور دیگر شکلیں اختیار کر لینے کے مسائل بیان ہوتے ہیں۔ ایمان سے مراد اللہ ، فرشتوں، کتابوں رسولوں اور آخرت کے دن پر ایمان رکھنا ہے۔ اس کے ذیل میں دیگر امور بھی ایمان بالغیب میں شامل ہیں۔ اخلاق میں سچ بولنا، جھوٹ سے بچنا، نیکی کرنا اور اس کا حکم دینا اور برائی سے بچنا اور اس سے بچنے کا کہنا وغیرہ اخلاق میں آتا ہے۔ رسول اللہ کی بعثت کا مقصد یہی تھا کہ آپ نے قرآن کا ابلاغ کرنا تھا، شریعت دینا تھی، اور ایمان و اخلاق کی تعلیم دینا تھی۔ اور ان کے ذریعے سے تزکیہ نفس کرنا تھا۔ دوسرا مقصد اتمام حجت تھا جس کے مطابق آپ کے اتمام حجت کے بعد اسی دنیا میں آپ کے مومنین اور منکرین پر جزا و سزا کا نفاذ ہوناتھا۔